stanford-oval/wikipedia huggingface dataset:
ברכת חכם הרזים
הערות שוליים

↑  במדבר רבה כא ב
↑  מסכת ברכות, דף נ"ח, עמוד א'
↑  ספר ירמיה, פרק נ', פסוק י"ב
↑  תלמוד ירושלמי, מסכת ברכות,  פרק ט', הלכה א'.
↑  רמב"ם הלכות ברכות י יא
↑  שולחן ערוך אורח חיים רכד ה
↑  רב פפא ורב הונא פוגשים את רב חנינא
↑  רבי שלמה זלמן אויערבאך, מנחת שלמה, סי' צ"א אות כ"ז,
↑  כיכר השבת, 600 אלף איש בירכו יחד: "ברוך... חכם הרזים"
↑  רש"י, ברכות נח א
↑  עין איה על ברכות
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
ג'וליאן אסקודה

ג'וליאן אסקודה (צרפתית: Julien Escudé; נולד ב-17 באוגוסט 1979) הוא כדורגלן עבר צרפתי ששיחק בעמדת הבלם.
קריירה

אסקודה החל את קריירת המשחק שלו ב-1998 במדי קבוצת קאן. אסקודה הפגין יכולת משחק טובה ובעקבות זאת החליט מאמנה של סטאד רן, פול לה גן, להחתים אותו על חוזה. אסקודה הגיע לראן ב-1999, ושיחק בה ארבע עונות.
בשנת 2003 עבר לשחק באייאקס אמסטרדם, שם הבקיע שישה שערים. בינואר 2006 עבר לשחק בסביליה, ובאותה שנה זכה עם הקבוצה בגביע אופ"א, לאחר ניצחון 4-0 על מידלסברו במשחק הגמר, וכן זומן לסגל נבחרת צרפת.
אחיו של ג'וליאן אסקודה הוא הטניסאי ניקולה אסקודה.
תארים

אליפות הולנד: 2003/2004
מגן יוהאן קרויף: 2005
גביע אופ"א (2): 2005/2006, 2006/2007
גביע המלך הספרדי (2): 2006/2007, 2009/2010
הסופר קאפ האירופי: 2006
הסופר קאפ הספרדי: 2007
ג'וני פרסונס

ג'וני וודרו פרסונס (באנגלית: Johnnie Woodrow Parsons,‏ 4 ביולי 1918 – 8 בספטמבר 1984) הוא נהג מרוצים אמריקאי שניצח את מרוץ האינדיאנפוליס 500 בעונת 1950 (אז נחשב המרוץ לחלק מאליפות הפורמולה 1).
קריירת מרוצים

פרסונס החל להתחרות במרוצי מכוניות גמדיות(אנ') שהתקיימו בחוף המערבי של ארצות הברית. בשנת 1942 זכה באליפות בקטגוריה. לאחר מלחמת העולם השנייה החל להתחרות באליפות ה-AAA. בשנת 1948 סיים במקום השלישי במרוץ המכוניות הגדמדיות באירועי הלילה שלפני ה-500 (אירועים שמקדימים את מרוץ האינידאנפוליס 500 והתקיימו עד לשנת 2017). שנה לאחר מכן התחרה לראשונה באינידנפוליס 500 וסיים במקום השני. באותה שנה ניצח חמישה מרוצים במסגרת אליפות ה-AAA וזכה באליפות. בשנת 1950, עונת הבכורה של הפורמולה 1, נכלל המרוץ כחלק ממרוצי העונה. פרסונס ניצח את המרוץ והיה לנהג האמריקאי הראשון שמנצח מרוץ באליפות החדשה. שמו אוית עם שגיאת כתיב על הגביע שניתן לו בסיום המרוץ (נכתב Johnny במקום Johnnie). בשנת 1991, כחלק מפרויקט שיקום הגביע הוצע לשנות את שמו לאיות הנכון, אך לבסוף הוחלט להשאיר את הטעות על כנה.
במהלך השנים התחרה שבע פעמים נוספות במרוץ האינדיאנפוליס 500, אך לא הצליח לשחזר את ההצלחה. המיקום הטוב ביותר אליו הגיע, היה המקום הרביעי, בשנת 1956. בנו, שנקרא גם הוא ג'וני, אך שמו אוית Johnny, התחרה במרוץ 12 פעמים.
בשנות השבעים, לאחר שפרש ממרוצים, התמנה לשופט בכיר באליפות המכוניות הגמדיות בחוף המערבי.
בשנת 2004 הונצח בהיכל התהילה של הספורט המוטורי בארצות הברית.
הערות שוליים

↑  Johnnie Parsons, Historic, Class of 2004
ג'וליאנה הרקבי

| --- | --- |

ג'וליאנה הרקבי, 2017
 לידה:  1 בינואר 1985 (בת 39) ניו יורק
 מדינה:  ארצות הברית 
 תקופת הפעילות:  מ-1996
 מקום לימודים:  בית הספר לאמנויות ע"ש טיש 
 בן זוג:  אלכסנדר מיימנד
 http://www.julianaharkavy.com/
 פרופיל ב-IMDb
 
ג'וליאנה ג'יי הרקבי (באנגלית: Juliana Jay Harkavy; נולדה ב-1 בינואר 1985) היא שחקנית אמריקאית שידועה בזכות גילום דמותה של רבקה בסרט הקולנוע "סיפורו של דולפין", אלישה בסדרת הטלוויזיה "המתים המהלכים" ודיינה דרייק בסדרת הטלוויזיה "החץ" של רשת The CW.
ביוגרפיה

הרקבי נולדה בניו יורק, והיא בתם של ברטה קרלה, מהגרת מהרפובליקה הדומיניקנית, ומייקל הרקבי, סגן הנשיא לשעבר של אולפני האחים וורנר ו-Kids' WB. הרקבי מתארת את עצמה כיהודיה ממוצא דומיניקני". קריירת המשחק שלה החלה בגיל 10 בפרסומת לסדרה "צמרמורת" של רשת השידור Fox Kids, המבוססת על סדרת ספרי אימה פופולריים. תפקידה הקולנועי הראשון היה בהופעה ללא קרדיט בסרט "נסיכה קטנה" של אלפונסו קוארון.
בשנת 2010 היא השתתפה בסרט הקצר "מה שלולה רוצה" והייתה מועמדת לפרס השחקנית הטובה בפסטיבל קאן של אוניברסיטת מיאמי.
בהמשך, היא הופיעה בשני פרקים בסדרה "המתים המהלכים" בתפקיד שורדת המשתפת פעולה עם המושל.
בשנת 2016, הרקבי לוהקה לתפקיד חוזר בדמותה של הבלשית טינה בולאנד בעונתה החמישית של סדרת הטלוויזיה "החץ". התברר שהייתה זו זהות בדויה שאימצה לעצמה, וכי זהותה האמיתית היא דיינה דרייק, שתהפוך בהמשך לקנרית השחורה החדשה. היא קודמה לתפקיד ראשי בעונה השישית של הסדרה.
ג'וזף מקנה

ג'וזף מקנה (באנגלית: Joseph McKenna;‏ 10 באוגוסט 1843 –  21 בנובמבר 1926) היה פוליטיקאי אמריקאי, שכיהן בתפקידם בשלוש זרועות הממשלה הפדרלית של ארצות הברית, כחבר בית הנבחרים של ארצות הברית, כתובע הכללי של ארצות הברית וכשופט בבית המשפט העליון של ארצות הברית. הוא אחד מ-17 חברי בית הנבחרים שלאחר כהונתם כיהנו בבית המשפט העליון, כולל כנשיאי בית המשפט העליון.
ראשית חייו

ג'וזף מקנה נולד בפילדלפיה, פנסילבניה כבן למשפחת מהגרים אירים-קתולים. הוא למד בקולג' סנט ג'וזף בפילדלפיה ולאחר מכן בקולג' בבנישי, קליפורניה. ב-1865, לאחר שהתקבל ללשכת עורכי הדין של קליפורניה, הוא היה לתובע מחוזי במחוז סולאנו. לאחר מכן הוא התמודד בהצלחה על מושב באספה המדינתית של קליפורניה וכיהן כחבר בה בשנים 1875–1877. הוא פרש לאחר תקופת כהונת אחת ולאחר שלא עלה בידו להיבחר כיושב ראש הבית.
חבר הקונגרס ושופט פדרלי

לאחר שני ניסיונות בלתי מוצלחים, נבחר מקנה ב-1885 לבית הנבחרים של ארצות הברית וכיהן בו ארבע תקופת כהונה עד 1892. באותה שנה הוא מונה על ידי הנשיא בנג'מין הריסון כשופט בבית המשפט הפדרלי התשיעי לערעורים.
התובע הכללי של ארצות הברית

ב-1897 מונה מקנה כתובע הכללי של ארצות הברית בממשלו של הנשיא ויליאם מקינלי. בתפקיד זה הוא כיהן עד 1898. לאחר מכן הוא מונה כשופט בבית המשפט העליון של ארצות הברית במקומו של השופט סטיבן פילד. הנשיא מקינלי הציג את מועמדותו של מקנה ב-16 בדצמבר 1897 ב-21 בינואר 1898 אושר מינויו בסנאט והוא הושבע לתפקיד ב-26 בינואר. מתוך מודעות למגבלות הידע שלו, הוא השתתף בקורסים בבית הספר למשפטים של אוניברסיטת קולומביה במשך כמה חודשים כדי לשפר את השכלתו המשפטית לפני שהחל לכהן בבית המשפט.
שופט בבית המשפט העליון של ארצות הברית

אף על פי שהוא מעולם לא פיתח משנה משפטית עקבית, מקנה כתב מספר לא מבוטל של פסקי דין חשובים. אחד המקרים הבולטים היה חוות דעתו בפסק הדין "ארצות הברית נגד תאגיד הפלדה של ארצות הברית" (United States v. U.S. Steel Corporation) משנת 1920 שקבע שתיקי ההגבלים העסקיים ייפסקו על בסיס עקרון "מבחן השכל הישר" (rule of reason), שרק שילובים מונופוליסטים שמבוססים על קשרים כובלים בלתי הגיוניים, הם בלתי חוקיים.
מקנה כתב 614 פסקי דין של דעת הרוב ו-146 חוות דעת מיעוט במהלך כהונתו על כס השיפוט. נטייתו הנלהבת למנוע את שלילת התועלת הכספית של אישה שבעלה נהרג בעת עבודתו ברכבת הייתה בין אלו שהביאו לשינוי בחוק חבויות המעסיקים. חוות הדעת הראויות ביותר לציון שלו היו בפסק הדין "חברת הביצים היפוליט נגד ארצות הברית" (Hipolite Egg Co. v. United States) משנת 1911, שבו אישר בית המשפט בהחלטה פה אחד את תקפותו של חוק המזון הנקי והתרופות (Pure Food and Drug Act) של 1906.
בפסק הדין "הוק נגד ארצות הברית" (Hoke v. United States) הוא היה בדעה לאשר את תקפותו של "חוק מאן" (Mann Act) למניעת סחר בבני אדם. עם זאת, ארבע שנים לאחר מכן, הוא היה בדעת המיעוט בפסק הדין "קמינטי נגד ארצות הברית" (Caminetti v. United States), שקבע שהחוק קביל לפיתויים במסגרת פרטית בלתי מסחרית לחציית קווי הגבול של המדינות לצורכי קיום יחסי מין. מנגד סבר מקנה שהחוק נועד להסדיר רק מקרים של פשעי מוסר בהיקף מסחרי, כלומר "מעשים של חוסר מוסר למטרה מסחרית".
מקנה כתב את פסק הדין בתיק "ויליאמס נגד מיסיסיפי" (Williams v. Mississippi) שבו אושרה תקפות חוקתה הגזענית של מיסיסיפי משנת 1890, שבה נקבע שתישלל זכות הבחירה מכמעט כל אפרו-אמריקאי במדינה באמצעות תשלום מס גולגולת ומבחני קריאה וכתיבה, תנאים שהלבנים היו פטורים מהם על בסיס "סעיף הסבא" (grandfather clause).
בעוד שמקנה תמך באופן כללי בעליונות הסמכות של הממשל הפדרלי, הוא הצטרף לגישת בית המשפט של הליך נאות מהותי והצביע עם הרוב בפסק הדין "לוכנר נגד ניו יורק" (Lochner v. New York) משנת 1905 שפסל את חוק שעות העבודה המרביות לעובדי המאפיות. להחלטה זו היו השלכות רחבות יותר בנוגע לסמכות הממשל הפדרלי, לפחות עד הניו דיל ופסק הדין "מלון החוף המערבי נגד פריש" (West Coast Hotel Co. v. Parrish) משנת 1937.
בינואר 1925 הגיש מקנה את התפטרותו מבית המשפט העליון על פי הצעתו של נשיא בית המשפט ויליאם הווארד טאפט. יכולותיו של מקנה למלא את תפקידו נפגעו בעקבות שבץ מוחי שהוא לקה בו עשר שנים קודם לכן ובשלהי כהונתו הוא לא היה מסוגל לכתוב חוות דעת מקיפות.
מקנה היה אחד מ-15 השופטים הקתולים (מתוך 115 עד למינויה של איימי קוני בארט) בהיסטוריה של בית המשפט העליון.
חיים אישיים

ב-1869 נשא מקנה לאישה את אמנדה בורנמן. לזוג נולדו שלוש בנות ובן. ג'וזף מקנה נפטר בוושינגטון די. סי. ב-21 בנובמבר 1926. הוא נטמן בבית הקברות מאונט אוליבט שבעיר.
הערות שוליים

1 2  Joseph McKenna at Archived 2010-03-04 at the Wayback Machine Supreme Court Historical Society.
↑  Joseph McKennat at infoplease.
1 2 3  Ariens, Michael, Joseph McKenna at Archived 2010-07-14 at the Wayback Machine michaelariens.com.
↑  Serwer, Adam (2020-10-22). "Pack the Court, Save the Vote". The Atlantic.
↑  Appel, JM. Anticipating the Incapacitated Justice, August 22, 2009.
| --- | --- |
בקרת זהויות :  GND: 114006469X  ISNI: 0000 0000 4154 1592  LCCN: no95046794  NARA: 10574995  SNAC: w6gj01zn  US Congress: M000500  VIAF: 56198100   WorldCat (עם VIAF): 56198100
ג'וני סמית'

| --- | --- |

 לידה:  25 ביוני 1922 ברמינגהאם, ארצות הברית 
 פטירה:  11 ביוני 2013 (בגיל 90) קולורדו ספרינגס, ארצות הברית 
 מוקד פעילות:  ארצות הברית 
 תקופת הפעילות:  מ-1935 
 סוגה:  ג'אז 
 שפה מועדפת:  אנגלית 
 כלי נגינה:  גיטרה 
 חברת תקליטים:  קולומביה רקורדס 
 www.johnnysmith.org
 
ג'וני סמית' (באנגלית: Johnny Henry Smith II;‏ 25 ביוני 1922, בירמינגהאם - 11 ביוני 2013, קולורדו ספרינגס) היה גיטריסט ג'אז ומורה לגיטרה אמריקאי. בשנת 1984 הוא נכלל ב"אולם התהילה של הג'אז" של מדינת אלבמה.
ביוגרפיה

בעקבות השפל הגדול משפחתו של סמית' עזבה את בירמינגהאם בה הוא נולד ולאחר מעבר בין מספר ערים התיישבה בפורטלנד. סמית' למד לנגן גיטרה באופן עצמאי וכבר בגיל 13 החל ללמד ילדים אחרים. הוא הצטרף להרכב מוזיקלי מקומי. ביחד הם סיירו עם הופעות ברחבי מיין. בהדרגה הוא עזב את מוזיקת קאנטרי והחל להתרכז בנגינת ג'אז. בעקבות כך הוא עזב את ההרכב בו ניגן והצטרף ל-Airport Boys.
סמית' למד לטוס מחבריו. בעקבות כך הוא נרשם לקורס טיס רשמי של חיל האוויר האמריקאי. במהלך הקורס התגלו בעיות ראייה וסמית' החליט לעבוד ללהקה צבאית.
לאחר סיום הרשות הצבאי סמית' עבר לניו יורק. בשנות ה-50 סמית' היה נגן הבית של מועדון "Birdland" בניו יורק. בנוסף לכך הוא היה חבר בתזמורת של NBC. בין ההקלטות המפורסמות שלו היה Moonlight in Vermont משנת 1952 בה הוא שיתף פעולה עם סטן גץ. הקלטה זו זכתה לפופולריות רבה וזכתה למהדורות חוזרות לרבות על CD בשנת 2002.
היצירה הידועה ביותר שלו Walk, Don't Run הוקלטה בשנת 1954. להקת The Ventures הקליטה אותה מחדש בשנת 1960 והיא הגעה למקום השני במצעד Billboard.
בשנת 1957 אשתו של סמית' נפטרה במהלך לידה של ילד השני. בעקבות כך הוא שלח את ביתה לקולורדו ספרינגס בה התגוררה משפחתו. כעבר שנה הוא עזב את הקריירה בניו יורק ועבר לקולורדו. בהיותו בעיר הוא פתח חנות לכלי נגינה, לימד מוזיקה והקליט מספר תקליטים עבור Royal Roost ו-Verve. הוא סירב לכמה הצעות לערוך סיבוב הופעות. יוצא מן הכלל היחיד היה סבב הופעות של בינג קרוסבי באנגליה בשנת 1977.
בשנת 1998 הוענקה לו מדליה על תרומתו למוזיקה. בשנת 2018 הוצא תקליט The Maid With The Flaxen Hair: A Tribute To Johnny Smith בו ניגן ביל פריזל שהיה תלמיד של סמית' בשנות ה-70.
דיסקוגרפיה

Jazz at NBC Series (Johnny Smith Quintet featuring Stan Getz) (Royal Roost, 1952)
Jazz at NBC Series, Vol. 2 (Johnny Smith Quintet featuring Stan Getz) (Royal Roost, 1953)
In a Mellow Mood (Roost, 1954)
In a Sentimental Mood (Roost, 1954)
Johnny Smith Plays Jimmy Van Heusen (Roost, 1955)
The Johnny Smith Quartet (Roost, 1955)
The New Johnny Smith Quartet (Roost, 1956)
The Johnny Smith Foursome (Roost, 1957)
The Johnny Smith Foursome, Volume II (Roost, 1957)
Flower Drum Song (Roost, 1958)
Easy Listening (Roost, 1959)
Johnny Smith Favorites (Roost, 1959)
Designed for You (Roost, 1959)
My Dear Little Sweetheart (with the Irwin Kostal Orchestra) (Roost, 1960)
Guitar & Strings (with the Irwin Kostal Orchestra) (Roost, 1960)
Johnny Smith Plus The Trio (Roost, 1960)
The Sound of the Johnny Smith Guitar (Roost, 1961)
The Man and the Blue Guitar (Roost, 1962)
Reminiscing (Roost, 1965)
Johnny Smith (Verve, 1967)
Johnny Smith's Kaleidoscope (Verve, 1968)
Phase II (Verve, 1968)
ג'ון דין

| --- | --- |
אין תמונה חופשית
 לידה:  1800 
 פטירה:  1884 (בגיל 84 בערך) 
 מדינה:  אנגליה 
 מקום קבורה:  רמסגייט 
 השכלה:  Royal Hospital School 
 
ג'ון דין (באנגלית: John Deane;‏ 1800–1884) היה צולל אנגלי, מחלוצי הנדסת הצלילה, אשר פיתח עם אחיו צ'ארלס את קסדת הצלילה השימושית הראשונה.
קורות חייו

הקריירה המקצועית של ג'ון דין כצולל מקבילה וקשורה קשר הדוק לזו של אחיו צ'ארלס, ושניהם יחד נחשבים לחלוצי השימוש בקסדה ובחליפת צלילה לחילוץ ימי (marine salvage), כלומר למשיית מטענים טבועים ולסילוק מכשולים תת-ימיים מנתיבי שיט. ג'ון, יליד דפפורד, התגורר בוויטסטבל שבקנט, כיום חלק מן הסיטי של קנטרברי, וממנה ניהל את עסקיו.
בתחילת דרכם פעלו שני האחים יחד, ובמרוצת השנים ביצעו צלילות גם בנפרד ועם שותפים נוספים.
ב-1828 ניסו האחים לראשונה ובהצלחה את קסדת הצלילה שפיתחו בתעלת קרוידן שבדפפורד, עיר מגוריו של צ'ארלס. ביולי 1829 זכו האחים דין בפעם הראשונה בחוזה למשיית מטענה של אונייה טבועה. הייתה זו Carn Brea Castle, אוניית הודו מזרחית שטבעה בתחילת אותו חודש בחופי האי וייט. ב-1832 משה ג'ון דין עם שותפו לצלילה ג'ורג' בל תותחים מטרופת אוניית המשא "גרנזי לילי" (Guernsey Lily), שטבעה בחופי נורפוק ב-1799 במהלך פינוי חיל המשלוח הבריטי מהולנד לאחר התבוסה בקרב ברגן-אופ-סום. זוהי ככל הנראה הפעם הראשונה בה פעלו האחים בנפרד.
ג'ון דין נתפרסם כמי שגילה מחדש באקראי ב-1836 את טרופת ה"מרי רוז", אוניית המלחמה של המלך הנרי השמיני שטבעה בסולנט במהלך קרב ימי נגד הצרפתים ב-1545. דין משה מן האונייה תותחים וחפצים נוספים. ב-1840 שב אל האתר והשתמש בחומרי נפץ כדי לסלקה. חלקה הגדול של האונייה היה קבור בקרקעית, וכך ניצלה עד גילויה מחדש ב-1971.
ב-1836 הוציאו לאור האחים דין בלונדון את מדריך הצלילה הראשון בעולם, שנקרא Method of Using Deane's Patent Diving Apparatus. הספרון הסביר כיצד להשתמש בחליפת הצלילה ובמשאבת האוויר ואלו אמצעי זהירות לנקוט.
בין 1854 ל-1860, במהלך מלחמת קרים, עסק ג'ון דין בשירות האדמירליות בסילוק אוניות רוסיות טבועות מקרקעית נמל סבסטופול. ב-1856 נישא ג'ון דין לשרה אן בראונינג, מי שניהלה את עסקיו בעודו עובד בחצי האי קרים. אשתו השנייה קבורה בבית העלמין מילסטרוד בוויטסטבל.
ג'ון דין מת ב-1884 ונקבר ברמסגייט.
לקריאה נוספת

Bevan, John. The Infernal Diver: the lives of John and Charles Deane, their invention of the diving helmet, and its first application to salvage, treasure hunting, civil engineering and military uses. London, Submex, 1996.
Bevan, John. Another Whitstable trade: An illustrated history of helmet diving. Gosport, UK, Submex Ltd, 2009.
| --- | --- |
בקרת זהויות :  LCCN: no99072900  VIAF: 2105583   WorldCat (עם VIAF): 2105583
ג'רי מטפארה

| --- | --- |

 לידה:  וואנגנוי
 מדינה:  ניו זילנד 
 השכלה:  Officer Cadet School, Portsea  הקולג' המלכותי ללימודי הגנה  אוניברסיטת ואיקטו  Australian Defence College  הצבא הבריטי  Whanganui High School 
 בן או בת זוג:  Raewyn Mateparae (1973–1990) Janine Mateparae 
 מספר צאצאים:  5 
 השתייכות:  צבא ניו זילנד
 תקופת הפעילות:  1972)–(2011
 דרגה:  לוטננט גנרל
 תפקידים בשירות
 מפקד הגדוד הראשון של רגימנט חיל הרגלים המלכותי של ניו זילנד *מפקד צבא ניו זילנד *ראש המטות המשולבים של כוחות ההגנה של ניו זילנד
 פעולות ומבצעים
 כוחות שמירת השלום בבוגנוויל ובמזרח טימור
 עיטורים
 אביר עמית גדול במסדר ההצטיינות של ניו זילנד (20 במאי 2011)  עמית מסדר שירות המלכה (20 במאי 2011)  קצין במסדר ההצטיינות של ניו זילנד (31 בדצמבר 1998) 
 
סר ג'רמיה "ג'רי" מטפארה (באנגלית: Jeremiah "Jerry" Mateparae;‏ נולד: 14 בנובמבר 1954) הוא איש צבא ניו זילנדי שכיהן בין השנים 2011–2016 בתפקיד המושל הכללי של ניו זילנד ה-20 והנציג ה-9 של המלכה בניואה. מטפארה הוא השני מבין בני העם המאורי שכיהן כמושל הכללי (הקודם היה סר פול ריבס). לפני כן הוא היה ראש המטות המשולבים של כוחות ההגנה של ניו זילנד משנת 2006 ועד 2011 וראש המשרד לניתוח נתוני מודיעין (Government Communications Security Bureau) מפברואר ועד יולי 2011. בחירתו של מטפארה לתפקיד המושל הכללי הוכרזה ב-8 במרץ 2011 והוא הושבע לתפקידו ב-31 באוגוסט 2011.
חייו האישיים

ג'רי מטפארה נולד בעיר והנגנאוי למשפחת אנדרוס. הוא חונך על ידי דודו מצד אמו, מטפארה, על פי מסורת האימוץ המאורית הקרויה whāngai (מילולית: "להאכיל"). הן אביו הביולוגי והן אביו המאמץ היו שניהם כמרים בכנסייה המאורית רטאנה. הוא גדל בפרבר קסטלקליף שבוהנגנאוי ולמד בבית הספר היסודי המקומי, בחטיבת הביניים רתרפורד ובבית הספר התיכון של והנגנאוי. הוא אב לשלושה ילדים מאשתו הראשונה ראווין שנפטרה ב-1990 ולשני ילדים מאשתו השנייה, ג'אנין.
קריירה צבאית

מטפארה התגייס כטוראי לכוחות הסדירים של צבא ניו זילנד ביוני 1972. בדצמבר 1976 הוא סיים את הכשרתו בבית הספר לקצינים בפורטסי שבאוסטרליה. הוא שירת בשני הגדודים של רגימנט חיל הרגלים המלכותי של ניו זילנד וביחידת הכוחות המיוחדים האוויריים של צבא ניו זילנד. ב-1979 הוא שימש כמפקד מחלקה בסינגפור.
מטפארה שימש בשני תפקידים מבצעיים במשימות שמירת שלום. התפקיד הראשון היה במסגרת ארגון הפיקוח על הפסקת אש של האומות המאוחדות (UNTSO) כמשקיף הראשי בדרום לבנון ממאי 1994 ועד מאי 1995 והתפקיד השני היה פיקוד על כוח שמירת השלום המשולב בבוגנוויל במסגרת מבצע בליסי ב-1998. ב-24 בדצמבר 1999 הוא קודם לדרגת בריגדיר ולתפקיד של מפקד כוחות היבשה של ניו זילנד. מדצמבר 1999 ועד יולי 2001 הוא היה מפקד הכוחות הניו זילנדים שסופחו לכוחות האו"ם במזרח טימור.
בפברואר 2002 קודם מטפארה לדרגת מייג'ור גנרל ומונה להיות מפקד צבא ניו זילנד. ב-1 במאי 2006 הוא קודם לדרגת לוטננט גנרל ומונה להיות ראש המטות המשולבים של כוחות ההגנה של ניו זילנד. בכך הוא היה ללובש המדים הבכיר ביותר בניו זילנד. מטפארה שימש בתפקיד זה עד ל-24 בינואר 2011.
ב-26 באוגוסט 2010 הודיע ראש ממשלת ניו זילנד, ג'ון קי על מינויו של מטפארה כראש המשרד לניתוח נתוני מודיעין (Government Communications Security Bureau). כהונתו בתפקיד זה הייתה אמורה להמשך חמש שנים, אך הוא סיים אותה ביולי 2011 עקב מינויו לתפקיד המושל הכללי.
המושל הכללי של ניו זילנד

ב-8 במרץ 2011 הודיע ראש הממשלה ג'ון קי על המלצתו על מטפארה לתפקיד המושל הכללי הבא של ניו זילנד. בהמשך אותו יום אישרה המלכה את המינוי. ב-31 באוגוסט 2011 הושבע מטפארה כמושל הכללי של ניו זילנד לתקופת כהונה של חמש שנים. ב-20 במאי 2011 מונה מטפארה להיות עמית נספח במסדר ההצטיינות של ניו זילנד. עם כניסתו לתפקיד המושל הכללי הוא היה לנגיד והאביר הראשי של מסדר שירות המלכה, ותוארו המלא היה מאותו יום "הוד מעלתו, לוטננט גנרל, הנכבד (Right Honourable) סר ג'רמיה מטפארה".
ב-14 בנובמבר 2012 אירח מטפארה במסיבת יום הולדתו ה-64 את צ'ארלס, נסיך ויילס, בעת שזה עשה בביקור בניו זילנד. ה-14 בנובמבר הוא גם יום הולדתו של הנסיך צ'ארלס והאירוע צוין בנוכחותם של 64 אזרחי ניו זילנד שחגגו את יום הולדתם בתאריך זה.
באפריל 2013 ביקר מטפארה באפגניסטן לרגל סיום הצבתם של חיילים כוחות ההגנה של ניו זילנד שם.
ביוני 2014 נכח מטפארה בטקסים לציון 70 שנה לפלישה לנורמנדי, יחד עם המלכה ועם מנהיגי מדינות אחרים ויחד עם וטרנים ניו זילנדים.
מטפארה הרחיב את המסורת שהחל קודמו, סר אננד סטינאנד, ב-2012, כאשר הוא שידר את ברכתו לשנה החדשה בפעם הראשונה בשידור טלוויזיני.
באוגוסט 2016 סיים מטפארה את תפקידו ותחתיו הושבעה דיים פטסי רדי, שהיא האישה השלישית בתולדות ניו זילנד בתפקיד זה.
לאחר כהונתו כמושל הכללי

ב-16 בדצמבר 2016 הוכרז כי מטפארה יכהן החל מראשית שנת 2017 בתפקיד הנציב העליון (שגריר) של ניו זילנד לממלכה המאוחדת ויחליף בתפקיד את סר לוקווד סמית' שכיהן בתפקיד מאז 2013.
הערות שוליים

1 2 3  "Biography of Lt Gen The Rt Hon Sir Jerry Mateparae". Government House, Wellington. Retrieved 21 June 2012.
1 2 3  "NZ gets first Maori defence chief". BBC News. 6 March 2006. Retrieved 5 August 2009.
1 2  "Commission Appointing Lieutenant General Sir Jeremiah Mateparae, GNZM, QSO, to be Governor-General and Commander-in-Chief in and over the Realm of New Zealand" (13 September 2011) 140 The New Zealand Gazette 3971
↑  "Ex-Defence head next Governor-General". The New Zealand Herald. 8 March 2011. Retrieved 8 March 2011.
↑  Young, Audrey (12 March 2011). "Man of the people". The New Zealand Herald. Retrieved 12 March 2011.
↑  "Defence appointments announced". New Zealand Government. 10 December 2001. Retrieved 5 August 2009.
↑  "Prime Minister Welcomes Jerry Mateparae as next Governor-General". Scoop.co.nz. Prime Minister's Office. 8 March 2011. Retrieved 2011-03-08.
↑  "Appointment of New Governor-General of New Zealand". Queen Elizabeth II. 8 March 2011. Retrieved 2011-03-08.
↑  Bennett, Adam (31 August 2011). "New governor-general sworn in". The New Zealand Herald. Retrieved 31 August 2011.
↑  "PM announces appointments for Lt Gen Mateparae". Beehive. 20 May 2011. Retrieved 20 May 2011.
↑  "Incoming Governor General knighted". New Zealand Herald. 20 May 2011. Retrieved 20 May 2011.
↑  "Title and greetings". Governor-General Website. 20 May 2011. Retrieved 31 August 2011.
↑  Powell, Selina (21 September 2012). "Buddies invited for Prince Charles' Birthday". Stuff. Retrieved 30 December 2012.
↑  "Dignitaries mark Afghan withdrawal". 3 News NZ. April 4, 2013.
↑  Governor-General of New Zealand (1 January 2012). "Governor-General's First Video Message for the New Year". Scoop.co.nz. Retrieved 1 January 2012.
↑  "Sir Jerry Mateparae to become next High Commissioner to the UK". Stuff.co.nz. 16 December 2016. Retrieved 17 December 2016.
| המושלים והמושלים הכלליים של ניו זילנד |
| --- | --- | --- |
| מושלים | הובסון • פיצרוי • גריי • גור בראון • בואן • ג'יימס פרגוסון • נורמנבי • רובינסון • המילטון גורדון • ג'רבויס • אונסלו • גלאזגו • רנרפלי • פלנקט • איזלינגטון • ליברפול |  |
| מושלים כלליים | ליברפול • ג'ליקו • צ'ארלס פרגוסון • בלדיסלאו • גולוויי • ניואול • פרייברג • נורי • קובהם • ברנרד פרגוסון • פוריט • בלנדל • הוליאוק • ביטי • ריבס • טיזרד • הרדי בויס • קרטרייט • סטיאננד • מטפארה • רדי • קירו |  |
| --- | --- |
בקרת זהויות :  TePapa: 46626
ג'ון דיק (ארסנל)

ג'ון דיק (באנגלית: John Dick;‏ 29 בינואר 1877, איגלשם, רנפרושייר, סקוטלנד – 14 בספטמבר 1932, ולינג) היה כדורגלן סקוטי.
ביוגרפיה

המועדון הראשון שעבורו שיחק דיק היה איירדריאוניאנס, וב-1898 הוא חתם בוולוויץ' ארסנל הלונדוני כחלק מקבוצת השחקנים שהובאו על ידי המאמן ג'ורג' אלקוט, כאשר תמורתו שוחרר החלוץ ג'יימס דוולין. דיק היה קשר מרכזי חזק, וערך את הופעת הבכורה שלו במדי ארסנל ב-3 בספטמבר 1898, במשחק הראשון של העונה נגד לוטון טאון. באותה עונה דיק החמיץ ארבעה משחקים בלבד.
דיק היה ידוע בזכות הסיבולת הגבוהה שלו, כיוון שהיה גם רץ מצטיין למרחקים ארוכים, והיה שחקן קבוע בהרכב של ארסנל בשש העונות שלאחר הצטרפותו; הוא החמיץ משחק אחד בלבד בעונת 1899/1900, ולמרות שלא היה מבקיע שערים מצטיין הוא הצליח לכבוש צמד בניצחון 12 - 0 של ארסנל נגד לובורו ב-12 במרץ 1900, שהיה הניצחון הגדול ביותר של ארסנל במסגרת תחרותית כלשהי.
לאחר הגעתו של פרסי סנדס ב-1903 דיק הועבר לצד הימני של המגרש, והמשיך לשחק בארסנל כאשר המועדון העפיל לליגה הבכירה בעונת 1903/1904. בתקופה זו הוא התמנה גם לקפטן המועדון, אך כאשר המועדון החל לשחק בפועל בליגה הבכירה הוא הוחלף על ידי ג'ימי ג'קסון. דיק שיחק כקשר ימני בעונה הראשונה של ארסנל בליגה הבכירה, בה היה לאחד מהשחקנים הראשונים בהיסטוריה של ארסנל שהופיעו בלמעלה מ-200 משחקים במדי המועדון. אולם, בתחילת עונת 1905/1906 הוא איבד את מקומו בהרכב לטובת ג'ון ביגדן, ועבר לשחק בקבוצת המילואים של המועדון. בחמש השנים הבאות הוא שותף באופן לא סדיר במשחקי הקבוצה הבוגרת של המועדון, אך לא הצליח לתפוס מקום קבוע בהרכב. בסך הכל הוא שיחק ב-266 משחקים עבור ארסנל בליגה ובגביע ה-FA, וב-30 משחקים אחרים.
בקיץ 1912 הוא עזב את ארסנל על מנת לאמן בפראג, והפך לאחד מאנשי הכדורגל הראשונים שפעלו בצ'כוסלובקיה. לא ידוע מה עלה בגורלו לאחר מכן.
לקריאה נוספת

Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4.
Joy, Bernard (1952). Forward Arsenal!, Phoenix House.
גות'אם (כדורגל)

סמל המועדון עד שנת 2021 כ"סקיי בלו"
מועדון הכדורגל ניו ג'רזי/ניו יורק גות'אם (באנגלית: NJ/NY Gotham FC), ובקיצור גות'אם (באנגלית: Gotham FC), הוא מועדון כדורגל נשים מהריסון שבמדינת ניו ג'רזי שבארצות הברית. המועדון הוקם בשם ג'רזי סקיי בלו (באנגלית: Jersey Sky Blue) בשנת 2006, ובין השנים 2008 עד 2020 נקרא בשם מועדון הכדורגל סקיי בלו (באנגלית: Sky Blue FC), ובקיצור סקיי בלו. המועדון הוא אחד מהמועדונים המייסדים של ליגת ה-NWSL ומשחק בה משנת 2013, ובעברו שיחק גם בליגת ה-WPS.